ائرمنيسيز آذربايجان! سون گونلريني ياشايان سووئت ايمپئریاسي عؤمرونو اوزاتماق اۆچون 1990-جي ايلين يانواريندا آذربايجا‌نین پايتاختي باکيدا دينج اهالي‌يه وحشيجه‌سينه ديوان توتدو. بو قتل‌عام، سوي‌قيريم سیاستي قورباچووون و اونون ال‌آلتيلاري‌نین ايراده‌سي ايله ايجرا ائديليردي. بوتون دونيا‌نین آچيق فيکيرلي آداملاري بو آکسیاني، بشر تاريخينده ميثلي گؤرونمه‌ميش قتل عامي لعنتله قارشيلاديلار. سووئت اوردوسو ترکيبينده زيرئهلي تانکلارلا، حربي گميلر و موعاصير سيلاح نؤولري ايله ياراقلانيب خوصوصي تاپشيريقلا باکيني گوللـه‌باران ائدنلرين تؤرتديگي جينايتلر خليل رضاني سارسيتميشدي. او، بوتون قووّه‌سي ايله گئجه-گوندوز دينجليک بيلمه‌دن، اورگيني مشعله چئويريب خالقي دوشمنلره قارشي موباريزه‌يه سسله‌ييردي: خاريجي اؤلکه ژورناليستلرينه وئرديگي موصاحيبه‌لرده 20 يانوار حاديثه‌لريني، قورباچووون و اونون ال‌آلتيلاري‌نین قانلي عمللريني دونيا ايجتيماعيتينه چاتديرماغا چاليشيردي.